Ditsem Nuus - Displaying items by tag: OosKaap
Droogte knak talle boere
Boere in erg droogtegeteisterde dele van die Noord-en Oos-Kaap is in sak en as en word deur hul omstandighede gedwing om hulself te laat likwideer, hul plaashekke te sluit en werk te gaan soek. Ná jare van droogte is daar eenvoudig nie meer kapitaal of skuldruimte om voer te koop en vir die vervoer daarvan te betaal nie en is kuddes feitlik reeds tot niet.
Geen bystand word verleen deur die regering op provinsiale of sentrale vlak nie. Tog is daar boere in ander dele van die land wat diep delf in hul eie reserwes om die drooggeteisterdes te help en word konvooie voer aangery, met selfs talle mense wat R10 afknyp om ŉ private droogtehulpfonds te ondersteun.
Met die goeie reëns wat op hierdie tydstip wyd oor die sentrale binneland uitsak, word gebid dat dit ook in die droogtegebiede uitkoms sal bring en dat daar tog nog ‘n kans vir daardie boere sal wees. Wat sê ons lesers – het die huidige reëns ook die droogtegebiede bereik en, indien wel, wat is die effek?